[image: image1.jpg]



Latvijas Republika

Jelgavas valstspilsētas pašvaldības dome

Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv
	


LĒMUMS

Jelgavā


[image: image1.jpg]
	28.05.2026.
	Nr.9/10


PAR TRANSPORTLĪDZEKĻA DĀVINĀJUMA (ZIEDOJUMA) VEIKŠANU BIEDRĪBAI “UKRAIŅU KULTŪRAS CENTRS “DŽERELO””
Atklāti balsojot: PAR – 11 (M.Buškevics, M.Daģis, U.Dūmiņš, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – 4 (A.Pagors, M.Galkins, I.Konutis, V.Kudrjavceva), ATTURAS – nav,
Saskaņā ar Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 11. pantu otro daļu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 12. panta pirmo daļu un ņemot vērā Jelgavas valstspilsētas pašvaldības iestādes “Jelgavas izglītības pārvalde” grāmatvedības uzskaitē esošo transportlīdzekli FORD TRANSIT ar valsts reģistrācijas numuru FL 5309 un pamatojoties uz Jelgavas valstspilsētas pašvaldības iestādes “Jelgavas izglītības pārvalde” 12.05.2026. iesniegumu, 
JELGAVAS VALSTSPILSĒTAS PAŠVALDĪBAS DOME NOLEMJ:
1. Atļaut Jelgavas valstspilsētas pašvaldības iestādei “Jelgavas izglītības pārvalde” (turpmāk – Pārvalde) dāvināt (ziedot) Pārvaldes grāmatvedības uzskaitē esošo transportlīdzekli FORD TRANSIT ar valsts reģistrācijas numuru FL 5309, šasijas Nr. WFOEXXGBFE4B88663, 2005. gada izlaidums (turpmāk – transportlīdzeklis) Biedrībai “Ukraiņu kultūras centrs “Džerelo””, reģistrācijas Nr. 40008086416, ar dāvinājuma (ziedojuma) mērķi – atbalsta sniegšanai Ukrainas iedzīvotājiem pašvaldības sadraudzības pilsētas Ivanofrankivskas apgabalā. Transportlīdzekļa uzskaites vērtība ir 31 794,07 euro, atlikusī vērtība 0,00 euro. Saskaņā ar tehniskā vērtētāja Aivara Rokjāņa 2026. gada 26. aprīļa eksperta atzinumu transportlīdzekļa tirgus vērtība nepārsniedz 2 160,00 euro, t.sk. PVN 21 %.
2. Jelgavas valstspilsētas pašvaldības iestādei “Jelgavas izglītības pārvalde” noslēgt dāvinājuma (ziedojuma) līgumu ar Biedrību “Ukraiņu kultūras centrs “Džerelo”” reģistrācijas Nr. 40008086416.

